خَنہٕ بَل

خَنہٕ بَل چھ اَکھ لۄکٹ شَہَر یُس اننت ناگ ضلہٕ کِس اننت ناگ شہرس مَنٛز واقعہٕ چھ۔ کشمیر اہم قومی شاہراہ چھ امہِ کِن گزران۔ یہِ چھ اننت ناگ شہرٕک ریلوے اسٹیشن مرکز۔خَنہٕ بل چھ جہلم دریاو کِس دۄشوٕنی بٔٹھین پؠٹھ واقعہٕ۔ مغربی بٔٹھس  پؠٹھ چھ ڈاک بنگلو خَنہٕ بَل تہٕ مشرقی بٔٹھس  پؠٹھ واقعس حصس چھ خانابال بازار وننہٕ یوان۔ ضلُک سارِوٕے کھۄتہٕ پرانہ کالج گورنمنٹ۔ ڈگری کالج اننت ناگ چھُ ڈاک بنگلو خَنہٕ بَلس نزدیٖک دریاے جہلم کِس مغربی بٔٹھس  پؠٹھ واقعہٕ۔ اَمہِ علاوٕ چھ ڈاک بنگالو فوجک اَکھ چھاؤنی علاقہٕ تہٕ اَتھ مَنٛز چھ پولیس ضِلہٕ انتظامی افسرن خٲطرٕ اَکھ ہاؤسنگ کالونی۔ ضِلہٕ پولیس لائن تہٕ ایس ایس پی اننت ناگ سنٛد دفتر تہ چھ خَنہٕ بَلس مَنٛز واقع۔ کالجس علاوٕ چھ خَنہٕ بَلس اَکھ گورنمنٹ۔ ہائر سیکنڈری سکوٗل تہٕ اَکھ آرمی گُڈ وِل سکوٗل یُس ہنٛدستٲنؠ فوج چلاوان چھ۔

خَنہٕ بَلس سٟتؠ علاقہٕ
بہٕ پوٗر, لیدٕر مٹو, گُرؠ پوٗر, میرٕ گۆنٛڈ, ننٛدٕپوٗر, ناتھپوٗر, ڈگہٕ پوٗر, بوٹیٚنٛگ تہٕ ذٔڈؠ پور.
 حَوالہٕ 

 بیرونی لنکہٕ 




زٲژ:انَنت ناگ ذِلٕک گام
زٲژ:Coordinates on Wikidata